Ubadi tara(20)
农村实用法律(20)
时间:2014-12-21 21:16:24
Nhpa hpe ma hpyi bau ai nga ma ta?
Ma hpyi bau ai ngu ai go mung shawa masha ni ubadi tara ko hkan nna masha wa a gasha hpe tinang a gasha shatai la ai ubadi tara masa re. Shi a lachyum go myu 3 nga ai. Langai, hpyi la kau ai htom, hpyi la masha hte hpyi la kau hkrum masha a lapran hta rau nta masha tai mat nna, seng ang ai ahko ahkang lit ni nga mat wa sai. Hpyi bau la hkrum ai masha go shaprat ganu gawa ni hte hpa nseng hkat mat sai. Lahkong, chyasam masha ni hpe ya kau ai hpe she ma hpyi mai ngu ai. Masum, ubadi tara hta hkan nna, ma hpyi hpe tinang a gasha re ngu nna mung mai tsun, n re ai ngu nna mung mai tsun ai.
Ma hpyi bau yang ganing re lakung lama lu ra a ta?
《Hkungran ubadi tara》 hta dodan ai ko hkan nna, ma hpyi bau yang go,lawu de na lakung lama ni nga ra ai:
1. Ma hpyi bau masha ni ra ai lakung lama:
(1) Ma hpyi bau masha ni sak ram masha rai na.
(2) Ma hpyi bau masha ni gasha n lu ai ni rai na.
(3) Madu jan madu wa maga mi shangai atsam n lu rai nna, asak 35 ning a lahta de du ai ni.
(4) Ma hpyi bau masha sai masha ni myit a na hte gaga laja lana ni n lu ai ni.
(5) Ma hpyi bau masha ni go hpyi bau na da ting myit rong, sari sa dang gaja ai ni rai nga.
(6) Ma hpyi bau masha ni ma bau na ja gumhpro lu ra ai.
(7) Dinghku shang sha sai masha ni ma hpyi bau na rai yang , lahkong yan jom myit hkrum jang she mai hpyi bau ai.
2. Hpyi bau hkrum masha ni a lakung lama.
(1) Hpyi bau hkrum ai masha ni go sak rai n ram ai ma ni hpe ngu ai re ,7 ning a lawu de na ma ni hpe bau yang grau gaja na re.
(2) Hpyi bau hkrum ai masha ni go myit ana nlu, shang n rai gaga laja re ana ahkya n lu ai ni rai na.
(3) Shingtai ma hpe n mai hpyi bau ai.
3. Ma ya kau ai masha ni a lakung lama:
(1) Ma ya kau ai ni a gasha langai sha nrai na.
(2) Ma ya kau ai masha ni madu jan madu wa hkum ai rai yang lahkong yan myit hkrum ra ai.
4. Hpyi bau gadi hta lom ra ai lakung lama
Ma hpyi bau na rai yang, seng ang masha ni yong myit hkrum jang she mai son ai.
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn